
***AD/1 VERIFIKACIJA ZAPISNIKA 20. SJEDNICE OPĆINSKOG VIJEĆA***



**\_\_\_\_\_\_\_\_\_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_

**Z A P I S N I K**

**20. sjednice Općinskog vijeća Općine Luka, održane dana 18. lipnja 2024. godine u**

**prostoru društvenog doma u Luki, Trg svetog Roka 4**

**Prisutni članovi Općinskog vijeća:**

1. Krešimir Tuđman, 4.Mladen Božić,

2. Željko Kostanjčar, 5. Dubravko Mudrinić,

3. Nikolina Halambek, 6. Štefica Kos

**Odsutni članovi Općinskog vijeća:**

1. Tomislav Ferenčak, 2. Zlatko Posavec, 3. Natalija Ptujec.

**Ostali prisutni:**

1. Darko Kralj – općinski načelnik Općine Luka.

**Zapisničarka:** Marija Kanceljak

Sjednica počinje u 19,30 sati.

Predsjednik Općinskog vijeća Krešimir Tuđman pozdravlja prisutne i otvara dvadesetu sjednicu Općinskog vijeća, utvrđuje da sjednici prisustvuje šest od devet vijećnika Općinskog vijeća te da postoji kvorum.

Nadalje čita i predlaže sljedeći dnevni red te isti daje na glasanje:

*dnevni red:*

1. *Aktualni sat,*
2. *Verifikacija zapisnika 19. sjednice Općinskog vijeća,*
3. *Donošenje Odluke o proglašenju komunalne infrastrukture javnim dobrom u općoj uporabi (sportski dom),*
4. *Donošenje Odluke o proglašenju komunalne infrastrukture javnim dobrom u općoj uporabi (nogometno igralište),*
5. *Donošenje Zaključka o vrsti, broju i visini stipendija za šk./ak. god. 2024./2025.,*
6. *Donošenje Odluke o sanaciji neaktivnog eksploatacijskog polja mineralnih sirovina,*
7. *Donošenje Odluke o financiranju osobnog pomagača za dijete Mattea Bratkovića u dječjem vrtiću „Smokvica“ u Luki,*
8. *Razno.*

Rezultati glasovanja: 6 (šest) glasova ZA.

***Odluka:*** *Sukladno rezultatima glasovanja dnevni red se jednoglasno prihvaća.*

***AD/O Aktualni sat***

Načelnik Darko Kralj pozdravlja prisutne, kaže da od posljednje održane sjednice nije prošlo puno vremena te da je najveća aktualnost katastarska izmjera koja je počela. Načelnik obavještava vijećnike o ostvarenim sredstvima u iznosu od 24.000,00 eura za provedbu postupka izmjena i dopuna prostornog plana uređenja Općine Luka, što obuhvaća digitalnu transformaciju u sustavu e-planovi, gdje će biti omogućen bolji pregled informacija o svim katastarskim česticama.

Načelnik obavještava vijećnike o ostvarenim sredstvima u iznosu od 21.599,47 eura za aktivnosti djece od Ministarstva demografije i mladih, koji će provoditi Taekwondo klub „Mladost“ Luka, a radi se o pilot projektu i aktivnosti moraju početi do 15. rujna 2024. godine.

Načelnik obavještava vijećnike o održanom sastanku s novim voditeljem ispostave Upravnog odjela za prostorno uređenje, gradnju i zaštitu okoliša u Zaprešiću, a u vezi izdavanja građevinske dozvole za izgradnju nogostupa. Načelnik kaže da će u ponedjeljak dobiti idejno rješenje za vatrogasni dom što će još biti potrebno razmotriti.

Načelnik obavještava vijećnike o projektiranju ceste u gospodarskoj zoni.

Načelnik kaže da ima informaciju da bi ZET trebao voziti do kraja godine, ali da se nije javio natječaj Zagrebačke županije.

***AD/1 Verifikacija zapisnika 19. sjednice Općinskog vijeća Općine Luka***

Prijedloga i primjedbi na zapisnik nema, pa predsjednik Općinskog vijeća isti daje na glasovanje.

Rezultati glasovanja: 6 (šest) glasova ZA.

***Odluka:*** *Konstatira se, da se, sukladno rezultatima glasovanja verificira zapisnik 19. sjednice Općinskog vijeća Općine Luka.*

***AD/2 Donošenje Odluke o proglašenju komunalne infrastrukture***

***javnim dobrom u općoj uporabi (sportski dom)***

Predsjednik Općinskog vijeća objašnjava da se radi o prijedlogu Odluke kojom se rješavaju imovinsko pravni odnosi komunalne infrastrukture na isti način kao i za nerazvrstane ceste.

Pitanja i prijedloga nema, pa predsjednik Općinskog vijeća isti daje na glasovanje.

Rezultati glasovanja: 6 (šest) glasova ZA.

***Odluka:*** *Konstatira se, da se sukladno rezultatima glasovanja, usvaja Odluka o proglašenju komunalne infrastrukture javnim dobrom u općoj uporabi (sportski dom).*

***AD/3 Donošenje Odluke o proglašenju komunalne infrastrukture***

***javnim dobrom u općoj uporabi (nogometno igralište)***

Primjedbi i prijedloga nema, pa predsjednik Općinskog vijeća prijedlog daje na glasovanje.

Rezultati glasovanja: 6 (šest) glasova ZA.

***Odluka:*** *Konstatira se, da se sukladno rezultatima glasovanja, usvaja Odluka o proglašenju komunalne infrastrukture javnim dobrom u općoj uporabi (nogometno igralište).*

***AD/4 Donošenje Zaključka o vrsti, broju i visini stipendija za šk./ak. god. 2024./2025.***

Načelnik Darko Kralj predlaže da se prema natječaju dodijeli 15 (petnaest) učeničkih stipendija i 12 (dvanaest) studentskih stipendija, a da visina učeničke stipendije iznosi 100,00 eura, a visina studentske stipendije 130,00 eura.

Primjedbi i prijedloga nema, pa predsjednik Općinskog vijeća prijedlog Odluke daje na glasovanje.

Rezultati glasovanja: 6 (šest) glasova ZA.

***Odluka:*** *Konstatira se, da se sukladno rezultatima glasovanja, usvaja Zaključak o vrsti, broju i visini stipendija za šk./ak.god. 2024./2025.*

***AD/5 Donošenje Odluke o sanaciji neaktivnog eksploatacijskog polja mineralnih sirovina***

Predsjednik Općinskog vijeća objašnjava da se radi o eksploatacijskom polju mineralnih sirovina koje je ukinuto i da postoji rok u kojem predstavničko tijelo treba donijeti odluku o sanaciji istih.

Primjedbi i prijedloga nema, pa predsjednik Općinskog vijeća prijedlog Odluke daje na glasovanje.

Rezultati glasovanja: 6 (šest) glasova ZA.

***Odluka:*** *Konstatira se, da se sukladno rezultatima glasovanja, donosi Odluka o sanaciji neaktivnog eksploatacijskog polja mineralnih sirovina.*

***AD/6 Donošenje Odluke o financiranju osobnog pomagača***

***za dijete Mattea Bratkovića u dječjem vrtiću „Smokvica“ u Luki***

Načelnik kaže da bi način financiranja bio po dostavljenim mjesečnim računima uz izvješće o plaći.

Primjedbi i prijedloga nema, pa predsjednik Općinskog vijeća prijedlog Odluke daje na glasovanje.

Rezultati glasovanja: 6 (šest) glasova ZA.

***Odluka:*** *Konstatira se, da se sukladno rezultatima glasovanja, donosi Odluka o financiranju osobnog pomagača za dijete Mattea Bratkovića u dječjem vrtiću „Smokvica“ u Luki.*

***AD/5 Razno***

***AD/a Donošenje Odluke o osnovici i koeficijentu za obračun plaće***

***i drugim pravima općinskog načelnika Općine Luka iz radnog odnosa***

Predsjednik Općinskog vijeća kaže da od 01. travnja 2024. godine općinski načelnik dužnost obavlja profesionalno te da je njegova naknada do sada bila 649,01 euro, te se stoga predlaže promjena koeficijenta za obračun plaće s dosadašnjeg 3,6 na 4,1.

Primjedbi i prijedloga nema, pa predsjednik Općinskog vijeća prijedlog Odluke daje na glasovanje.

Rezultati glasovanja: 6 (šest) glasova ZA.

***Odluka:*** *Konstatira se, da se sukladno rezultatima glasovanja, donosi Odluka o osnovici i koeficijentu za obračun plaće i drugim pravima općinskog načelnika Općine Luka iz radnog odnosa.*

Načelnik obavještava vijećnike o dopisu stanovnika ulice Brezje kojim traže da se riješi pritisak vode i kaže da je bilo očekivano da će se brže i lakše riješiti, no greška je nastala još prilikom spajanja na vodovod i tu ulicu bi trebalo spojiti na vod iz Vadine ili hidropak.

Predsjednik Općinskog vijeća zatvara sjednicu.

Sjednica završava u 21.00 sati.

KLASA:021-01/24-10/20

URBROJ:238/39-01-24-2

Luka, 19. 07. 2024**.**

ZAPISNIČARKA: OPĆINA LUKA

Marija Kanceljak OPĆINSKO VIJEĆE

PREDSJEDNIK:

Krešimir Tuđman, struč.spec.ing.aedif.